ගාල්ල, ගොඩකන්ද ප්‍රදේශයේ පවත්වාගෙන ගිය ගණිකා නිවාසයක් වටලා කාන්තාවන් තිදෙනෙකු සහ එම ස්ථානය පවත්වාගෙන ගිය ව්‍යාපාරිකයා අත්අඩංගුවට ගෙන තිබෙනවා.ගාල්ල කොට්ඨාශ දූෂණ මර්ධන අංශය විසින් අද (18) පස්වරුවේ මෙම වැටලීම සිදුකර ඇති බවයි වාර්තා වන්නේ.අත්අඩංගුවට ගැනුණු කාන්තාවන් තිදෙනා ඉමදුව, වීරකැටිය සහ කලවාන යන ප්‍රදේශවල පදිංචිකාරිනියන් බවයි අනාවරණය වී ඇත්තේ.මොවුන් අවුරුදු 25ත් 35ත් අතර වයස්වල පසුවන අතර අත්අඩංගුවට ගැනුණු එක් කාන්තවක් සන්තකයේ තිබී රුපියල් 55,000ක මුදලක් ද සොයාගෙන තිබෙනවා.සැකකරු හා සැකකාරියන් හෙට (19) ගාල්ල මහේස්ත්‍රාත් අධිකරණය වෙත ඉදිරිපත් කිරිමට නියමිතයි.